கேள்வி: தூத்பத்ரி பற்றி நீங்கள் என்ன அறிந்துள்ளீர்கள்?
பதில்: தூத்பாத்ரி (Doodhpathri) (பால் (பானம்) பள்ளத்தாக்கு) என்பது சுற்றுலா ஈர்ப்பு, இந்தியாவின் ஒன்றியப் பகுதி (இந்தியா) ஜம்மு காஷ்மீர் (ஒன்றியப் பகுதி) ஒரு மலை வாழிடம் உள்ளது. இது பட்காம் மாவட்டம் மாவட்டத்தின் பீர்வா பகுதியில் அமைந்துள்ளது. இது, கடல் மட்டத்திலிருந்து 2,730 மீட்டர் (8,960 அடி) உயரத்தில் அமைந்துள்ளது. ஒன்றியப்பகுதியின் கோடைக்காலத் தலைநகரான சிறிநகர் 42 கி.மீ. (26 மைல்) தொலைவிலும், மாவட்டத் தலைமையகமான பட்காம் 22 கி.மீ. (14 மைல்) தொலைவிலும் அமைந்துள்ளது.
கேள்வி: தூத்பத்ரி - வரலாறும் சொற்பிறப்பியலும் பற்றி விளக்கவும்.
பதில்: "தூத்பாத்ரி" என்ற பெயருக்கு பால் பள்ளத்தாக்கு என்று பொருள். காஷ்மீரின் புகழ்பெற்ற துறவி ஷேக் உல் ஆலம் ஷேக் நூர் தின் நூரானி இங்கு பிரார்த்தனை செய்ததாகவும், ஒரு முறை அவர் பிரார்த்தனை செய்வதற்கு புல்வெளிகளில் தண்ணீரைத் தேடியபோது, ஒரு குச்சியால் தரையில் குத்தியதாகவும் அப்போது தண்ணீருக்கு பதிலாக பால் வந்ததாகவும் எனவே இப்புல்வெளிக்கு "தூத்பத்ரி" என்ற பெயர் வந்தது எனவும் ஒரு கதை உள்ளது. ஆனால் உண்மையானக் காரணம், புல்வெளிகளில் பாயும் நீர் தூரத்திலிருந்து பார்க்கும்போது பாலின் வெண்மையான நிறத்தைக் கொண்டுள்ளது. மேலும், ஆண்டு முழுவதும் மிகவும் குளிராக இருக்கிறது. பரந்த புல்வெளிகளுக்கு மேல் பசுமையான புற்களும், பெரிய கற்களின் மீது ஓடும் நீரோடைகளும் அதன் அழகை மேலும் அதிகரிக்கின்றன. தூத்பத்ரி, சாங் பகுதி வரை பல வண்ண மலர்களின் பன்முகத்தன்மை கொண்ட புல்வெளி நிலப்பரப்புகளைக் கொண்டிருக்கிறது. புகழ்பெற்ற தோசா மைதானம் இதன் மேற்கில் அமைந்துள்ளது.
கேள்வி: தூத்பத்ரி - நிலவியல் குறித்து விரிவாக சொல்லுங்கள்.
பதில்: இமயமலையின் பிர் பாஞ்சல் மலைத்தொடர் ஒரு கிண்ண வடிவிலான பள்ளத்தாக்கில் கடல் மட்டத்திலிருந்து 2,730 மீ (8,957 அடி) உயரத்தில் அமைந்துள்ளது. இது பனி மூடிய மலைகளாலும், பைன், தேவதாரு , போன்ற மரங்களாலும் சூழப்பட்டுள்ளது. இந்தப் புல்வெளிகள் குளிர்காலத்தில் பனியால் மூடப்பட்டிருக்கும்.
கேள்வி: தூத்பத்ரி - புள்ளிவிவரங்கள் குறித்து விரிவாக சொல்லுங்கள்.
பதில்: தூத்பத்ரிக்கு நிரந்தர குடியேற்றம் என்பது இல்லை. மேலும், கடுமையான பனிப்பொழிவு காரணமாக குளிர்காலத்தில் இதை அணுக முடியாது. கோடைகாலத்தில் பட்காம் மாவட்டத்தின் சமவெளிகளில் இருந்து இடையர்கள் தங்களது கால்நடைகளை மேய்ச்சலுக்காக அழைத்து வந்து இங்கு சுமார் ஆறு மாதங்கள் தங்கியிருக்கிறார்கள்.
கேள்வி: தூத்பத்ரி - அணுகல் பற்றி தகவல் சொல்.
பதில்: சிறிநகர் அல்லது சிறீநகர் வானூர்தி நிலையம் தூத்பத்ரியை கார் அல்லது பேருந்து மூலம் 2-3 மணி நேரத்திற்குள் எளிதாக அணுக முடியும். இதனை அடைய ஸ்ரீநகர் -பட்காம்-கன்சாஹிப்-இரையார் வழியாக மொத்தம் சுமார் 42 கி.மீ. (26 மைல்) கடக்க வேண்டும்.